
PRIJEDLOG

REPUBLIKA HRVATSKA

MEĐIMURSKA ŽUPANIJA

OPĆINA  BELICA

OPĆINSKO VIJEĆE

KLASA: 602-01/26-01/2
URBROJ: 2109-3-02-26-01
Belica, 28.10.2026.
 Na temelju članka 35. Zakona o lokalnoj i područnoj (regionalnoj) samoupravi i članka 31. Statuta Općine Belica (“Službeni glasnik Međimurske županije”, broj 7/21) Općinsko vijeće Općine Belica na svojoj 11. sjednici održanoj dana 28.10.2026. donosi

ODLUKU O UTVRĐIVANJU EKONOMSKE CIJENE PRODUŽENOG BORAVKA U OSNOVNOJ ŠKOLI  BELICA U ŠKOLSKOJ GODINI 2026./2027.
Članak 1.


Ovom Odlukom utvrđuje se mjesečna ekonomska cijena Programa produženog boravka u Osnovnoj školi Belica u školskoj godini 2026./2027. 
Članak 2.
Ekonomska cijena Programa produženog boravka iz članka 1. ove Odluke utvrđuje se u mjesečnom iznosu od 350,00 eura po učeniku.
Članak 3.
Ekonomska cijena iz članka 2. ove Odluke obuhvaća ukupne stvarne troškove potrebne za zakonito i kvalitetno provođenje programa produženog boravka, a koji se sastoje od:
1. Troškova  bruto plaća i ostalih materijalnih prava radnika u produženom boravku,
2. Troškova prehrane učenika koji iznose 2,00 eura po učeniku/dan,
3.  Materijalnih troškova boravka i rada učenika (didaktički materijal, potrošni materijal za radionice, sredstva za čišćenje prostora). 
Članak 4.
Struktura sufinanciranja utvrđene ekonomske cijene iz članka 2. ove Odluke dijeli se na:

· Udio sufinanciranja od strane Općine Belica, koja doznačuje Školi sredstva prema dostavljenom zahtjevu, a sukladno članku 7. Odluke o sufinanciranju Programa produženog boravka u Osnovnoj školi Belica u školskoj godini 2026./2027. („Službeni glasnik Međimurske županije“, broj 19/26)
· Udio sufinanciranja od strane roditelja/skrbnika, u iznosima propisanim člankom 8. Odluke o sufinanciranju Programa produženog boravka u Osnovnoj školi Belica u školskoj godini 2026./2027. („Službeni glasnik Međimurske županije“, broj 19 /26)
 Članak 5.
.

Ova Odluka objavit će se u Službenom glasniku Međimurske županije, a primjenjuje za provođenje programa produženog boravka u školskoj godini 2026./2027.
   Predsjednica Općinskog vijeća
Jelena Krznar
PAGE  
2

